open-index/open-wikipedia-markdown huggingface dataset:
Pungsanhund

**Pungsanhund** (*poong-san gae/kae*) er en mellomstor spisshundlignende urhundtype med opprinnelse fra fjellene i Pungso (Kaemaplatået) i Kimhyonggwon (tidligere kjent som Pungsan), sørøst i Ryanggang regionen i Nord-Korea. Den er endemisk for dette området og har levd der som pariahund gjennom århundrer.

## Opprinnelse og alder
Pungsanhund minner mye om koreansk jindo og kan ha et felles opphav med denne og østsibirsk laika (slik noen hevder), men dens nærmeste slektning er den i vesten helt ukjente miryanghunden fra regionen Sør-Gyeongsang i Sør-Korea. 

Pungsanhund ble erklært å være en nasjonalskatt i Korea i 1942. Under andre verdenskrig ble denne og andre lignende koreanske hunder (ikke koreansk jindo) slaktet ned av japanske invasjonsstyrker for skinnets skyld. I ettertid har det blitt anslått av forskere at inntil 300 000 hunder (alle raser inkludert) måtte bøte med livet for at japanske soldater ikke skulle fryse. Etter at Koreakrigen endte i 1953, har det imidlertid vært vanskelig å få tilgang på adekvat informasjon om pungsanhund. Man vet imidlertid at nordkoreanske myndigheter tok affære for å sikre hundens framtid. Det ble blant annet bygd kenneler for avl, som kontrolleres av myndighetene. Alle kull blir nøye registrert og skjebnen til hver enkelt hund styrt. Hunden brukes for det meste som brukshund av de milliære styrkene i landet.

I dag hevdes det at renrasede pungsanhunder kun finnes blant de militære styrkene i Nord-Korea. Den 13. juni 2000 ble imidlertid to ekte pungsanhunder (valper) gitt i gave til den sørkoreanske presidenten Kim Dae-jung av nordkoreanske myndigheter, i forbindelse med toppmøtet som fant sted mellom de to statene. Valpene fikk navnet *Woo-ree* og *Doo-ree *, som betyr henholdsvis *vi (sammen)* og *to*. På 1990-tallet begynte det imidlertid å spre seg et rykte om at pungsanhunder var blitt smuglet ut av Nord-Korea. Snart dukket det også opp oppdrettere utenfor landet som hevdet å kunne tilby ekte pungsanhunder, men dette ble tilbakevist av nordkoreanske myndigheter. Så langt kjent har denne hunden aldri blitt eksportert ut av hjemlandet før 2000. 

Dessverre er ellers svært lite kjent om denne urhunden, som trolig er minst like gammel som jindohunden, men noe større og kraftigere. Den er hvit eller kremhvit i fargen, og pelsen er tettere og kraftigere enn jindohundens. Pungsanhund skal, i likhet med koreansk jindo, være en usedvanlig dyktig jakthund, som alene nedlegger villsvin. Russiske jegere skal også ha brukt denne hunden som jakthund på tiger. Den blir imidlertid ikke akseptert av de store internasjonale kennelklubbene.

## Annet
Pungsanhund og amerikansk poongsan er ikke identiske. Sistnevnte er en moderne nordamerikansk gjenskapning som ble avlet fram på 1990-tallet i USA. Opphavet er uekte pungsanhunder som kom til USA fra Asia, under dekke av å være ekte pungsanhunder smuglet ut fra Nord-Korea. Dette medførte imidlertid ikke riktighet.

## Referanser


## Eksterne lenker
*
Rune Sørensen

**Rune Jørgen Sørensen** (født 3. august 1955) er en norsk statsviter. Han har vært professor ved Handelshøyskolen BI fra 1989. 

Sørensen er utdannet cand.polit. (1982) og dr. philos (1986) i statsvitenskap fra Universitetet i Oslo. Han var prorektor ved BI i perioden 1993-97, og han var ansatt som stipendiat og førsteamanuensis ved Institutt for statsvitenskap (Universitetet i Oslo) i perioden 1982-1989, og professor II ved Forsvarets Stabsskole (2006–2013). 

## Forskningsinteresser
Offentlig politikk belyses ved en kombinasjon av statsvitenskapelige og økonomiske modeller. Forskningsinnsatsen kan grupperes i tre overlappende områder:

Styrings- og effektivitetsproblemer i offentlig sektor omfatter effekter av ulike typer av offentlig regulering, eierskap/tilknytningsformer, og finansiering, samt hvilke politiske og økonomiske drivkrefter som kan forklare reformer i offentlig sektor.

Også forskningen innenfor helsepolitikk og -økonomi omfatter virkninger av offentlig politikk på effektivitet og likhet. Hovedinteressen har vært allmennlegetjenesten, spesielt effekter av konkurranse, finansiering og ulike kontraktsformer på tjenesteproduksjonen innenfor sektoren. 

Kommuner og fylkeskommuner er både et laboratorium for empiriske analyser av allmenne politisk-økonomiske fenomener, og et interessefelt i seg selv. Forskningen er konsentrert om effekter av statlig styring og lokaldemokrati på kommunale oppgaveprioriteringer, tjenesteorganisering samt hensyn til effektivitet og likhet i tjenestetilbud.

## Eksterne lenker
* Hjemmeside
* Handelshøyskolen BI
Standardspråk

Et **standardspråk** er en varietet som fungerer som fellesspråk for et språksamfunn med ulike dagligspråk, til bruk i skrift, eventuelt også i tale i bestemte situasjoner (for eksempel formelle eller offisielle) eller i alle, inkludert dagligtalen.

Standardspråk finnes først og fremst på det nasjonale nivået. Et nasjonalt standardspråk kalles gjerne et riksspråk. Stater med flere nasjonalspråk har ofte flere riksspråk. Stater som har samme nasjonalspråk har som regel samme riksspråk. Det finnes også eksempler på at ett nasjonalspråk har mer enn ett riksspråk, for eksempel er både bokmål og nynorsk norske riksspråk.

Det normale er at et standardspråk finnes i både en skriftlig og en muntlig form, men det finnes også varieteter som finnes bare eller primært enten skriftlig eller muntlig.
For eksempel finnes bokmål både i skriftlige og muntlige varianter, mens nynorsk (som riksspråk) er primært skriftlig.
Standardtalemålene samsvarer med skriftspråkene på i morfologi, syntaks, og ordforråd, selv om enkelte avvik kan finnes.
I uttale er det normalt ikke direkte samsvar mellom skrift og tale. Det kan dessuten være en viss variasjon i uttale, både mellom individer og i form av regionale uttalevarianter eller *aksenter*. For eksempel er *[[standard østnorsk]]* og *penbergensk* ulike talte varianter av bokmål.

## Referanser


## Litteratur
*

## Eksterne lenker
*
Liste over Norges bistands- og utviklingsministre

**Liste over Norges bistands- og utviklingsministre**. Som følge av at Kåre Willochs regjering ble utvidet høsten 1983, ble statsrådsposten som bistandsminister opprettet med virkning fra 1. januar 1984 med ansvar for Departementet for utviklingshjelp. Dette departementet ble nedlagt 31. desember 1989. De senere regjeringer har likevel hatt en bistands- eller utviklingsminister, med sete i Utenriksdepartementet. Ministerposten ble avviklet 16. oktober 2013, da Erna Solberg presenterte sin regjering og opprettet igjen 17. januar 2018 da regjeringen Solberg ble utvidet med partiet Venstre.

## Liste

## Referanser
Ordforråd

**Ordforrådet** eller **vokabularet** i et språk er settet av medlemmer i de åpne og lukkede ordklassene.

Man kan også snakke om ordforrådet til en person. Herunder finnes det *aktive ordforrådet som* er mengden av ord man bruker når man snakker et visst språk, og det *passive* er antallet ord man forstår.

## Størrelse
I teorien er ordforrådet i et språk tilnærmet uendelig stort, i og med at det alltid er mulig å danne nye ord, ved hjelp av sammensetting, avledning og låning.

Om man bare regner antall røtter er det som regel bare mellom 10&nbsp;000&nbsp;og 20&nbsp;000&nbsp;røtter i et språk, og i språk med få lånord og godt utviklede avledningsprosesser kan det også være færre.

## Referanser
Åvella kraftverk

**Åvella kraftverk** ble satt i drift i desember 1924. Kraftverket er eid av Vokks Kraft AS som eies av VOKKS AS. VOKKS AS er et kommunalt selskap eid av kommunene  Etnedal og Nordre Land.

Åvella får sin kraft fra Akksjøen, Svartvannene og Flesavassdraget. Da Åvella stod ferdig var den det kraftverket med tredje størst fallhøyde på Østlandet.

Åvella var det andre kommunale elektrisitetsverket som ble etablert i Randsfjord-vassdraget. Fra før fantes Toverud kraftstasjon i Gran på Hadeland, etablert i 1915.

Med etableringen av et kommunalt elektrisitetsverk i Land var industri og privatpersoner sikret elektrisk kraft. I 1931 hadde selskapet ca. 1600 abonnenter, i alle kommunene i Land. Kraftsalget gikk først og fremst til privatpersoner siden det var begrenset industri i regionen.

Den gamle stasjonen fra 1924 er nedlagt, det ble bygget ny stasjon i 2009. Det er installert ett 4 MW aggregat med peltonturbin. Driften er fjernstyrt fra Dokka.

Åvella kraftverk eies fortsatt av VOKKS.

## Referanser


## Kilder
* 
* NVE vannkraftdatabase
* VOKKS (arkiv)
* Informasjonsplakat på stasjonen

## Eksterne lenker
*
Vanndamman

**Vanndamman** er en samling av flere vanndammer som ligger i Kristiansund. Tidligere ble de brukt som vannforsyning, men i dag er området brukt som turområde i de høyest beliggende områdene på Kirkelandet.

Vanndamman ligger i et kulturmiljø av nasjonal interesse (Kristiansund Kirkelandet (K90), Kulturmiljø og landskap av nasjonal interesse). Kristiansund gravsted, Varden og "takrennene" rundt Kringsjå er deler av dette verneverdige kulturmiljøet. 

## Byens drikkevannproblem
Kristiansund fikk store problemer med vannforsyningen da byen vokste sterkt på 1800-tallet. Brann- og veiinspektør Peder Rosentræder planla og oppførte en dam som lå like ovenfor *Roligheten*. Fra denne dammen førte en vannledning i uthulte trestokker ned til en vannpost nær den senere *[[Øverparken]]*. Men demningen brast, og vannet fosset ned Langveien. 

De som fikk skikk på byens vannforsyning var først ingeniør Hagbart Brinchmann og senere stadsingeniør Carl G. Bäckstrøm.

Vanndamman ble etablert som drikkevannsbasseng for Kristiansund og var et imponerende stykke ingeniørkunst. Svanedammen er den eldste av dammene i det gamle vannverksystemet. Rundt de den gang så nakne knausene på Vardefjellet ble det anlagt et sinnrikt «takrenneanlegg» for å samle vann. Utbyggingen skjedde trinn for trinn fra 1860-70-årene fram til 1908. Anlegget ble tatt ut av drift i og omgjort til friområde, da byen i 1914 fikk ny vannforsyning fra Frei.Kringsjå var fra før et populært friområde og nå ble renneanleggene spaserveier.   

Navnene til dammene er Svanedammen (eldst og nærmest sentrum), Mellomdammen, Vesterdammen og Gravemdammen er nå rekreasjonsområde og Svanedammen er tilholdssted for byens ender, svaner og påfugler. Her er det populært for familier å komme å gi fuglene mat, leke på lekeparken eller gå på kafe som ligger på rad og rekke og kun en liten spasertur fra sentrum.

Fra 1914 kom drikkevannet fra Bolgvannet på øya Frei og fra 1979 fra Straumsnes på Tingvollhalvøya.

## Referanser
Brustuen Elektrisitetsverk

**Brustuen Elektrisitetsverk** var et kraftverk på Dokka i Nordre Land kommune som ble satt i drift i 1911. Det var et privat elektrisitetsverk etablert av eierne av Dokka Mølle og produserte kraft til Dokka Mølle, private kunder i sentrum av Dokka og Østsinni.

Dette var et av flere private elektrisitetsverk som ble etablert i Land i denne perioden. Interessen for å ta i bruk den nye kraftkilden var stor. Siden kommunen ennå ikke hadde noe egne planer om å bygge kraftverk, valgte privatpersoner å bygge mindre elektrisitetsverk som for eksempel på Ankaltrud.

Nordre Land kommune kjøpte elektrisitetsverket i 1917. Etterhvert som Åvella kraftverk ble etablert i 1924, gikk det meste av krafta til Dokka mølle.

Brustuen elektristitetsverk var i drift til 1963. Da måtte det flyttes på grunn av utvidelser av Dokka Mølle. Verket ble da plassert på Randsfjordmuseene AS avdeling Lands Museum, som i dag er eier av verket.
Mosjøen Anode

**Mosjøen Anode ANS** var et eget selskap, som produserte anoder som brukes i elektrolyseproduksjon av aluminium. I dag er selskapet integrert i den ordinære driften til aluminiumsverket Alcoa Mosjøen. Fabrikken startet sin produksjon i mai 2007 og ligger i Mosjøen by i Vefsn kommune i Nordland. Selskapet var drevet av Elkem frem til 2009, men ble så overtatt av Alcoa. Anodebakeriet er i dag i full drift, har om lag 70 ansatte og produserer ca. 290 000 tonn anoder hvert år. Kundene er hovedsakelig Alcoas verk på Islandsamt Alcoas smelteverk i Mosjøen. Gassnor har bygget et gassanlegg i tilknytning til fabrikken forsyner anlegget med LNG-gass.

## Referanser
Zheng Xuan

**Zheng Xuan** (tradisjonell kinesisk: 鄭玄, forenklet kinesisk: 郑玄, pinyin: *Zhèng Xuán*, Wade-Giles: *Cheng Hsuan*, født 127 i Gaomi i dagens provins Shandong i Kina, død 200) var en innflytelsesrik  konfuciansk vismann under det senere Han-dynastiet 東漢朝 i antikkens Kina. Han var en disippel av Ma Rong (馬融).

Han huskes for sitt arbeide med å utvikle en fullstendig og autoritativ versjon av *[[Samtaler]]*, som så langt kun forelå i divergerende utgaver og fragmenter. 

Zheng Xuans samlede verker foreligger under tittelen *Zheng Kangcheng ji* (郑康成集) i samlingen *Han Wei Liuchao mingjia ji chuke* (汉魏六朝名家集初刻).

## Referanser
Harald Stokke

**Harald Martin Stokke** (1939–2019) var en norsk politiker og skolemann. Han var Kristiansunds ordfører fra 1989 til 1995 og representerte Arbeiderpartiet.

## Liv og virke
Han vokste opp i Kristiansund, der faren, Ole Stokke, var en av Arbeiderpartiets markante kommunepolitikere og ordfører fra 1977 til 1979.

Han ble cand.real. med hovedfag i fysikk fra Universitetet i Oslo i 1965. Han underviste i fysikk og matematikk ved Kristiansund gymnas, senere Atlanten videregående skole. Han hadde også et treårig engasjement for NORAD i Tanzania og spilte i både korps og symfoniorkester.

Stokke ble første gang valgt inn i Kristiansund bystyre i 1975. Han ble leder i Kristiansund arbeiderparti i 1987, og etter kommunevalget samme år ble han valgt til varaordfører. Han ble fungerende ordfører høsten 1989, da Øivind Jensen måtte trekke seg på grunn av sykdom, og ble formelt valgt til ordfører fra årsskiftet. Arbeiderpartiet gikk tilbake ved kommunevalget i 1991, men Stokke ble sittende som ordfører.

Stokke ble ordfører mens arbeidsledigheten var stor og olje- og gassindustrien i Kristiansund ennå var i etableringsfasen. Han satt i Oljeutvalget i Kristiansund fra 1988 til 2003 og medvirket som ordfører til at Shell la driftsorganisasjonen for Draugenfeltet og forsyningsbasen for Heidrunfeltet til byen. I 1992 feiret Kristiansund sitt 250-årsjubileum som by, og Krifast åpnet for trafikk.

Stokke tilhørte ja-siden ved folkeavstemningen om norsk EU-medlemskap i 1994. Dette ble en viktig årsak til at han ikke ble nominert til Stortinget for Arbeiderpartiet i Møre og Romsdal.

Stokke ble ansatt som rektor ved Atlanten videregående skole mens han satt som ordfører. Han frasa seg gjenvalg i 1995 og tiltrådte rektorstillingen etter at valgperioden utløp. Han gikk av med pensjon i 2005.

Han stilte på nytt som Arbeiderpartiets ordførerkandidat i 1999, men Høyre seiret i valget.

## Referanser
.cc

**.cc** er nasjonale toppnivådomene (ccTLD) for Internett for Kokosøyene, et australsk territorium. 

Domenet administreres av VeriSign gjennom datterselskapet eNIC, som markedsfører det for internasjonale registreringer som «det neste .com». Dette vises også på bruken av .cc domenet, som preges av et tilfeldig assortiment av nettsteder, svært få med noen som helst tilknytning til Kokosøyene.

## Historie
Domenet ble opprinnelig tildelt eNIC Corporation i Seattle (USA) av IANA i oktober 1997. eNIC administrerte og markedsførte dette toppnivådomenet med betydelig suksess, med sikte på å bli det «nest største TLD registreringsselskapet i USA nest etter Verisign» ifølge Brian Cartmell, grunnlegger og toppsjef for eNIC, som vitnet for det amerikanske senatet den 4. februar 2001, i forbindelse med «Styringen av domenenavnsystemet av ICANN (Internet Corporation for Assigned Names and Numbers)».

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .cc whois informasjon 
* .cc nettsted
* Toppsjef i eNIC Brian Cartmells vitnemål for det amerikanske senatet
Obersturmführer

**Obersturmführer** var en grad som ble benyttet i det nasjonalsosialistiske Tyskland innen *[[Schutzstaffel]]* (**SS**) og *[[Sturmabteilung]]* (**SA**). Den kan oversettes til norsk som «*overstormfører*». Den ble først benyttet i 1932 som følge av at SA vokste slik at det ble behov for flere offisersgrader. Samtidig ble den også innført i SS.

En SA-Obersturmführer ledet ofte et kompani på ca. 100 mann. Innen SS kunne en Obersturmführer blant annet være både stabsoffiser, offiser i Gestapo, leder i konsentrasjonsleir eller troppsjef i Waffen-SS.  

Både innen SS og SA tilsvarte graden Obersturmführer graden  *[[Oberleutnant]]* i Wehrmacht, eller tilsvarende løytnant på norsk.

Nordmenn som hadde denne graden under andre verdenskrig var blant andre Fredrik Jensen, Sophus Buck M. Kahrs, Rolf Ugelstad, Richard Børresen, Tor Marstrander, Oscar Olsen Rustand, Finn Rustad, Kristian Prytz, Peter Thomas Sverre Sandborg, Martin Skjefstad, Otto Andreas Holmen, Rolf Wirum, Harald N. Sødahl, Ole Brunæs, Hans Georg Holter, Thorvald Thronsen, Ola O. Furuseth, Frode Halle og Thorelius Dahl.


Fil:SS-Obersturmführer.svg|Obersturmführer kragespeil
Lu Zhi (embetsmann)

**Lu Zhi** (kinesisk: 盧植, død 192) var en lojal minister under Han-dynastiet, og dessuten en ledende filosof. Lu Zhi var lærer for både Liu Bei og Gongsun Zan. Tidlig i sin karriere ledet han på dyktig vis en hær mot de opprørske *[[De gule turbaner|gule turbaner]]*. 

## Referanser
Kangerlussuaq lufthavn

**Kangerlussuaq lufthavn** (IATA: **SFJ**, ICAO: **BGSF**), også kjent som **Søndre Strømfjord lufthavn**, ligger i Kangerlussuaq på Grønland. Før utbyggingen av Nuuk lufthavn i 2019-2024 var Kangerlussuaq den eneste flyplassen på Grønland som var stor nok til å håndtere fly av typen Boeing 757. Fram til da var flyplassen derfor internasjonal knutepunkt for Air Greenland. Nå er knutepunktet flyttet til Nuuk. Flyplassen har også et mer stabilt vær enn de andre flyplassene på Grønland. Dette er fordi flyplassen ligger lenger fra kysten enn de andre flyplassene.

## Ruter og selskaper

## Referanser

## Eksterne lenker
*
.cd

**.cd** er Den demokratiske republikken Kongos nasjonale toppnivådomene for Internett (ccTLD). Det ble opprettet i 1997 som en erstatning for ccTLDet .zr (Zaire), som ble faset ut og etter hvert slettet i 2001.

Med unntak for reserverte navn som .com.cd, .net.cd, .org.cd og lignende, så kan enhver person i verden registrere et .cd domene mot et gebyr, og mye av inntektene fra dette går inn i statskassen. Domenet er populært (og dermed økonomisk bærekraftig) i og med at CD er forkortelsen for compact disc (andre lignende ccTLDer er .fm, .am, .tv, .ws og .dj).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA whois informasjon for .cd 
*  Offisielt nettsted for Congo Internet Management
Dongpo-akademiet

**Dongpo-akademiet**, eller **Dongpo-akademiet for klassisk lærdom** (kinesisk: 东坡书院, pinyin: *Dōngpō shūyuàn*) var et kinesisk akademi på Hainan. Det ble opprinnelig bygd i 1098 til minne om Su Dongpo, som var i eksil her. *Zaijiutang* (载酒堂) var den bygningen som Su Dongpo bodde og underviste i under eksilet. 

Dongpo-akademiet ligger nær byen Zhonghe, 40 km fra Danzhou (Nada). Det er nå en turistattraksjon.
Sulfat

**Sulfat** (SO42-) er et anion bygd opp av ett svovelatom og 4 oksygenatomer. Svovelatomet i midten er omgitt av fire oksygenatomer. Ionet har en tetraedrisk struktur.

Sulfat kan forekomme i bindinger med hydrogen og danner da svovelsyre H2SO4
2 H+ + 1 SO42- = H2SO4

Sulfater er en egen gruppe av kjemiske forbindelser som dannes i kjemiske reaksjoner mellom

* en base og en syre, for eksempel NaOH + H2SO4 → Na2SO4 + 2H2O (natriumsulfat og vann).
* et metall og en syre, for eksempel Mg + H2SO4 → MgSO4 + H2 (magnesiumsulfat og hydrogen)

Gips er kalsiumsulfat med formelen CaSO4+2H2O. Gips har krystallvann, mens ved oppvarming dannes anhydritt som ikke har krystallvann.

Alabast er en spesiell form for gips som brukes til utsmykning.

## Eksterne lenker
*
.mg

**.mg** er Madagaskars nasjonale toppnivådomene (ccTLD) for internett. Domenet administreres av organisasjonen Network Information Center Madagascar.

## Registrering
Registreringer kan bli gjort på andre nivå (*domenenavn*.mg), men det er flere restriksjoner forbundet med registrering av slike domenenavn, og det er derfor mulig å registrere domenenavn på tredjenivå under følgende subdomener på andre nivå:

* **.org.mg**: Organisasjoner
* **.nom.mg**: Privatpersoner
* **.gov.mg**: Sider forbundet med regjeringen
* **.prd.mg**: Forskningsprosjekter eller -programmer
* **.tm.mg**: Registrerte varemerker
* **.edu.mg**: Utdanningsinstitusjoner
* **.mil.mg**: Militære foretak
* **.com.mg**: Kommersielle sider (ingen begrensninger)

For noen av disse domenene må man kunne vise til offisielle dokumenter som spesifiserer den juridiske statusen til registranten.

## Se også
* Domenenavn
* Landskoder (internett)
* Toppnivådomene

## Eksterne lenker
* Network Information Center Madagascar
* IANA .mg whois-informasjon
Lu Zhi

**Lu Zhi** er navnet til flere personer:

*Lü Zhi (呂雉 241−180 f.Kr.), Kinas keiserinne og regent
*Lu Zhi (embetsmann) (盧植 159−192), en filosof og embedsmann under Han-dynastiet
*Lu Zhi (Tang-dynastiet) (陸贄 754–805), kinesisk politiker og embedsmann
*Lu Zhi (dikter) (盧摯 1243—1315), en dikter under Yuan-dynastiet.
*Lu Zhi (maler) (陸治 1496–1576), en landskapsmaler under Ming-dynastiet
Langveien

**Langveien** (1–103, 4–80) er en vei på Kirkelandet i Kristiansund. Veien er en av hovedtraffikkårene i byen. Den går fra Storkaia til Dalabrekka, og fortsetter som Wilhelm Dalls vei over Gomalandet mot Nordsundbrua og Nordlandet. 
 
Langveien er en del av riksvei 70.

Fra Storkaia til Kirkelandet kirke preges bebyggelsen av gjenreisingsarkitektur. Derfra går veien gjennom byens villaområde øverst på Kirkelandet, bebyggelse fra tidlig på 1900-tall i jugendstil som ikke ble rammet av bombingen i 1940. Også ved Dalabrekka er det gjenreisingsarkitektur. 

## Se også
* *[[Liste over Kristiansunds gater]]*

## Referanser
Toverud kraftstasjon

**Toverud kraftstasjon** er et vannkraftverk ved Toverud på vestsiden av Randsfjorden i Gran kommune i Innlandet. Verket stod ferdig i 1915. Den er tegnet av arkitekt Heiberg . Kraftstasjonen er oppført av byggmester Joh. Olsen i teglstein fra Onsaker teglverk. Transport av alle materialer og stein foregikk med båt for det fantes ingen vei forbi Toverud på denne tiden.

Tomta til Toverud kraftstasjon ble kjøpt av Hadeland elektrisitetskomité i 1913. Tidligere hadde Engnæs Tresliperi som ble etablert 1895 benyttet vannkraft fra Toverudfossen til drift og lys i tresliperiet. Tresliperiet lå ved Sortungselvas utløp ca. 600 m sør for kraftverket. I 1913 ble tresliperiet nedlagt og kommunene kjøpte tomta og rettighetene til Toverudfossen.

I Toverud kraftstasjon er det fortsatt drift og kraftstasjonen inneholder i tillegg Hadeland Energimuseum.

Kraftverket ble ombygget i 1989 og eies av Hadeland Kraftproduksjon AS.

Verket utnytter et fall på 236 meter fra reguleringsmagasinet i Sortungen til Randsfjorden.

Det er installert en francisturbin på 6 MW. Midlere årsproduksjon er på 17 GWh.

## Referanser


## Kilder
* 
* NVE vannkraftdatabase
GE Healthcare

**GE Healthcare** er en del av det amerikanske General Electric-konsernet, og omsetter for ca. 17 mrd. USD årlig fordelt på ca.  ansatte verden over. GE Healthcare utvikler, produserer og selger et stort spekter av produkter og tjenester rettet mot helsesektoren – bl.a. MR, CT, PET, SPECT og Ultralydmaskiner, kontrastmidler og nukleærmedisinske substanser, samt IT-løsninger for kommunikasjon av bilder, diagnose og pasientoppfølging samt pasientovervåkingssystemer. GE Healthcares løsninger sikter mot å kunne stille diagnose av f.eks kreft, hjerte- og karsykdommer og nevrologiske lidelser på tidligst mulige stadium – å se ting på nye måter – slik at en eventuell behandling kan startes så tidlig som mulige i sykdomsforløpet.

## Globale omsetningstall
* 2005: 15,2 mrd. USD
* 2006: 16,6 mrd. USD
* 2007: 17,0 mrd. USD

## GE Healthcare i Norge

GE Healthcares historie i Norge strekker seg så langt tilbake i tid som til 1874, da farmasøyten Morten Nyegaard dannet Nyegaard & Co (Nyco) – det firmaet som senere ble til Nycomed. Virksomheten flyttet til nytt syv-etasjers nybygg i Nydalen (1940)., og hovedkontoret for både GE Healtcare Norge og GE Norge ligger i Nydalen / Storo i Oslo. I 1997 dannet Nycomed fra Norge og Amersham fra England *Nycomed Amersham* – som noen år senere skiftet navn til Amersham Health. I 2004 kjøpte GE *Amersham Health* og den nye enheten ble kalt **GE Healthcare AS**.

GE Healthcare har totalt ansatt om lag  personer i Norge innenfor forskning, utvikling, produksjon, service, markedsføring & salg – fordelt ut over landet på følgende steder: Lindesnes, Horten, Oslo & Kjeller.

Lindesnes fabrikker er verdens største produsent av "virkestoff" for kontrastmidler – substanser som bidrar til kontrastforsterkning. På Kjeller og i Oslo foregår forskning og utvikling på denne typen legemidler samt produksjon av disse for bruk i sykehus og klinikker verden over. Ut fra Kjeller forsynes norske sykehus som har nukleærmedisinske avdelinger med radioaktive substanser for dette formålet.

I mai 2008 ble det besluttet å legge ned virksomheten på Kjeller innen utgangen av året. Det innebærer at produksjonen av radiofarmaka nedlegges, mens forskning og utvikling flyttes til Storo. PET-senteret på Rikshospitalet vil videreføres.

I Horten ligger GE Vingmed Ultrasound – som også er en del av GE Healthcare. Her utvikles meget avanserte ultralydmaskiner for diagnostisering av hjertelidelser.

I samarbeid med Rikshospitalet i Oslo og Haukeland Sykehus i Bergen driver GE Healthcare for tiden en utstrakt preklinisk forskning innen tidlig kreftdiagnose.

## Referanser


## Eksterne lenker
*
Randsfjordmuseene

**Randsfjordmuseet** er en museumsenhet i Innlandet og Akershus som strekker seg fra Lunner i sør til Gausdal Vestfjell i nord.

Museet består av formidlingsarenaene Kittilbu Utmarksmuseum i Gausdal Vestfjell, Lands Museum på Dokka i Nordre Land, Hadeland Folkemuseum på Tingelstadhøgda i Gran kommune og Hadeland Bergverksmuseum på Grua i Lunner kommune. Selskapet forvalter eiendommer og kulturmiljøanlegg i Viken og Innlandet, og eies av 6 kommuner og 3 museumslag i Hadeland, Land og Gausdal.

Randsfjordmuseet er en del av Opplandsarkivet og tilbyr bygningsvernrådgivertjeneste. Museets venneforeninger og museumslag er viktige medspillere og støttespillere, og bidrar til det frivillige arbeidet ved museet.

Randsfjordmuseet arbeider med naturhistorie, kulturhistorie og samfunn, og synliggjør sammenhengene mellom disse fagfeltene. Museet inviterer til innsikt og refleksjon over distriktenes mangfoldige historie(r) og arbeider for å bidra til utviklingen av et raust og inkluderende samfunn.

Randsfjordmuseet dokumenterer og formidler kunnskap som setter samtiden i et historisk perspektiv. Museet ønsker å påvirke samfunnsutviklingen og må derfor engasjere oss i vår tids kulturelle kompleksitet, utfordre eksisterende fortellinger om fortiden og være bevisst vår definisjonsmakt.

## Eksterne lenker
* Randsfjordmuseets nettsted
Tatjana

**Tatjana** og **Tatiana** er et russisk kvinnenavn. Det kan også ha sin opprinnelse i det romerske navnet *Tatianus* som har ukjent betydning.

## Utbredelse
*Tatjana* er i dag et svært vanlig navn i Russland, Belarus, Moldova og Latvia. I Norge er *Tanja* den mest brukte formen, men det er ikke blant de vanligste navnene i Norge.

|}

## Kjente personer med navnet
Personene i listen er ordnet kronologisk etter fødselsår.
* Tatjana Lars Kristian Gulbrandsen (1932–2005), norsk kunstner
* Tatjana Zaitzow (1942–), norsk skuespiller, dukkemaker og figurteaterskaper
* Tatjana Patitz (1966–), tysk modell og skuespiller
* Tatjana Mihhailova (1983-), estisk sangerinne
* Tatjana Lysenko (1983–), russisk friidrettsutøver
* Tatiana Golovin (1988–), fransk tennisspiller

## Referanser


## Eksterne lenker
*
Phil Campbell

**Philip Anthony Campbell** (1961–2026) var en britisk musiker som var gitarist for rockebandet Motörhead fra 1984 til 2015.

Campbell begynte å spille gitar da han var ti år, og var inspirert av gitarister som Jimi Hendrix, Tony Iommi, Jimmy Page og Todd Rundgren.

I 1979 var Campbell med på å stifte heavy metal-bandet Persian Risk. Tidligere hadde han spilt i hard rock-bandet Rocktopus.

I 1984 søkte Lemmy Kilmister fra Motörhead etter en ny gitarist. Campbell møtte opp på audition. Etter at alle gitaristene som meldte seg hadde prøvespilt, satt Kilmister igjen med de to gitaristene Campbell og Michael Burston. Kilmister klarte ikke å velge bort noen av dem, og ansatte dem begge.

I 1986 ga Motörhead ut sitt første studioalbum med Phil Campbell på gitar, *[[Orgasmatron]]*. I 1986 ga også Persian Risk ut sitt eneste album, *Rise Up*.

## Diskografi
### Motörhead
* *[[Orgasmatron]]* (1986)
* *[[Rock 'n' Roll (album)|Rock 'n' Roll]]* (1987)
* *[[1916 (album)|1916]]* (1991)
* *[[March ör Die]]* (1992)
* *[[Bastards]]* (1993)
* *[[Sacrifice (Motörhead-album)|Sacrifice]]* (1995)
* *[[Overnight Sensation (album)|Overnight Sensation]]* (1996)
* *[[Snake Bite Love]]* (1998)
* *[[We Are Motörhead]]* (2000)
* *[[Hammered]]* (2002)
* *[[Inferno (album)|Inferno]]* (2004)
* *[[Kiss of Death]]* (2006)
* *[[Motörizer]]* (2008)
* *[[The Wörld is Yours]]* (2010)
* *[[Aftershock (Motörhead-album)|Aftershock]]* (2013)
* *[[Bad Magic]]* (2015)

### Persian Risk
* *Rise Up* (1986)

## Referanser


## Eksterne lenker
* 
* 
* 
*
Langhe

**Langhe** er et vindistrikt i Cuneo-området i Piemonte i Italia. Navnet betyr «tunge», og henspeiler på lange striper av jord.

Langhe har status som DOC-område (DOC = Denominazione di Origine Controllata), og omfatter flere kommuner og mindre vindistrikter, blant annet Barolo og Barbaresco.

Langhes vin er «Langhe Rosso DOC», som fremstilles av druene nebbiolo, dolcetto og/eller barbera. Det er opp til den enkelte produsent å bestemme blandingsforhold, eller om vinen skal være en «en-drue-vin», så lenge det kun brukes druer som er godkjent i regionen.

Flere barolo- og barbaresco-produsenter velger å kalle sine viner Langhe Rosso DOC i år der topp-vinene ikke oppnår den ønskede kvaliteten.

De piemontesiske vindistriktene Langhe, Roero og Monferrato ble i 2014 oppført på UNESCOs verdensarvliste.

## Referanser
Lil’ Kim

**Kimberly Denise Jones** (født 11. juli 1974 i Brooklyn i New York City i New York), bedre kjent som **Lil' Kim**,  er en rap-artist og skuespiller fra USA.  Hun er kjent for sine erotisk ladede sangtekster og sin Grammy Awardbelønte rolle i 2000 med hiten *Lady Marmalade*. Lil' Kim har jobbet sammen med flere andre kjente artister, blant andre Tommy Lee, trommeslageren i heavy metal bandet Mötley Crüe.

Fra juli 2005 sonet Jones en straff på ett år og én dag i fengslet *Federal Detention Center (FDC)* i Philadelphia i Pennsylvania for falsk vitneforklaring. Hun ble løslatt den 3. juli 2006.

## Referanser


## Eksterne lenker
* 
* 
*
.ck

**.ck** er Cookøyenes nasjonale toppnivådomene (ccTLD) for Internett.

## Registrering
Registrering foregår på tredje nivå, under disse kategoriserte subdomenene på andre nivå:
* **.co.ck**: Kommersielle selskaper
* **.org.ck**: Non-profit organisasjoner
* **.edu.ck**: Utdanningsinstitusjoner
* **.gov.ck**: Regjeringen
* **.net.ck**: ISPer
* **.gen.ck**:
* **.biz.ck**: Forretningsrelaterte sider for Cookøyene
* **.info.ck**: Informasjonssider vedrørende Cookøyene

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ck whois informasjon 
* Registreringsnettsted for .ck domenet
Kid Rock

**Robert James Ritchie**, bedre kjent som **Kid Rock**, er en rock-musiker fra USA. Han ble født 17. januar 1971 i Romeo, Michigan. Kid Rock var gift med Pamela Anderson i 4 måneder fra juli til november 2006.

## Referanser


## Eksterne lenker
* 
* 
* 
*
Martin Hansen (fotballspiller)

**Martin Bjerrehus Hansen** (født 1990) er en dansk fotballspiller som spiller for .

## Klubbfotball
### Liverpool
Hansen kom fra  før sesongen 2006/2007. Hansen er en av de første utenlandske spillerne som har blitt rekruttert til s akademi. I 2007 var han en del av laget som vant FA Youth Cup, etter å ha spilt fast for det meste av sesongen. Som en følge av den gode innsatsen for juniorlaget, ble han etter 2006/2007-sesongen tatt opp til å trene med reservelaget på Melwood. Hansen signerte (sammen med Michael Collins) en 2-års proffkontrakt med Merseyside-klubben i juli 2007 på sin 17-årsdag.

### Bradford (lån)
Den 28. juli 2011 ble det klart at Hansen hadde signert en lånekontrakt for en måned med . Lørdag 6. august debuterte han i en offisiell senior-klubbkamp mot Aldershot i en kamp som Bradford tapte 2-1, og tidligere klubbkamerat i Liverpool Robbie Threlfall var uheldig å lage selvmål slik at Aldershot vant kampen. Hansen stod i 4 kamper for Bradford fra sesongstarten 2011/12 hvor resultatene ble 1-2 hjemme mot Aldershot, 1-1 borte mot Oxford, 0-1 borte mot Accrington Stanley, og 0-1 hjemme mot Dagenham & Redbridge. Etter siste kampen mot Dag./Red. ble ikke Liverpool og Bradford enige om en forlenget lånekontrakt, slik at Hansen gikk tilbake til Liverpool.

### Viborg FF
Hansen gikk fra  til  på overgangsvinduets siste januardag i 2012.

## Meritter
* FA Youth Cup 2006-2007, med Liverpools juniorlag

## Referanser


## Eksterne lenker
* 
*  Profil på Liverpoolfc.tv
*
Hans Jacob Henriksen

**Hans Jacob Henriksen** (1846–1916) var utenomekteskapelig sønn av dikteren Henrik Ibsen.

Moren Else Sophie Birkedalen (1818–1892) var ti år eldre enn Ibsen, og barnebarn av bondelederen Kristian Lofthus, en velstående skipper, reder og storbonde som utfordret byborgerskapets handelsprivilegier og embetsmennenes autoritet i Lofthusopprøret, og som endte sine dager i fangenskap på Slaveriet. Hun hadde vært pike i Reimans apotek, der Ibsen arbeidet ved midten av 1840-årene. Hennes forfedre hadde vært skippere, losoldermenn, borgere og storbønder på Sørlandet, men hun var «likesom [Ibsen] selv deklassert».  Gjennom henne ble Ibsen kjent med historien om hennes morfar, og skrev 1849–1850 et uferdig utkast til en roman basert på hans historie, med tittelen *Fangen paa Agershuus*.

Skandalen ble stor da saken ble kjent, men all skyld ble lagt på barnets mor. Henrik Ibsen mottok et brev fra byfogden angående farskapet, og vedkjente seg sønnen i et svarbrev 7. desember 1846: «*da jeg desværre med hende har pleiet legemlig omgang*». Ibsen betalte oppfostringsbidrag til gutten var 14 år, men ville aldri ha noe med ham å gjøre og hverken møtte eller kommuniserte med ham. Ettersom han ikke var født i ekteskap, hadde han ikke slektsnavnet Ibsen (som hadde vært et «stivnet» patronymikon siden 1600-tallet), men brukte i stedet det aktive patronymikonet «Henriksen».

Bergliot Ibsen skrev at Sigurd Ibsen som barn skal ha sagt en eldre dame i Dresden: «Jeg skal betro Dem en hemmelighet, men De må ikke si det til noen: jeg har en bror, men ham skjuler mine foreldre i et skap». Historien ble fremstilt som del av en fortelling om at Sigurd fortalte fantasirike historier, og bør ikke leses ukritisk som et utsagn om Hans Jacob Henriksen.

Hans Jacob var smed av yrke, men drev også med felemaking. Kun to av barna hans vokste opp, en døde da skipet «Norge» forliste, den andre døde av tuberkulose i 1922. Ingen av dem har etterkommere.

## Noter

## Referanser
.kg

**.kg** er Kirgisistans nasjonale toppnivådomene (ccTLD) for Internett. Selv om registreringer vanligvis gjøres på andre nivå, så finnes det enkelte spesialiserte tredjenivå registreringer, som for eksempel de under **gov.kg** og **mil.kg**.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .kg whois informasjon 
* Registreringsnettsted for .kg domenet
Liji

***Liji***, eller ***Riteboken*** (tradisjonelle tegn: 禮記, forenklede: 礼记, pinyin: *Lǐjì*) er en av De konfucianske klassikere. Den beskriver de sosiale omgangsformer, gamle riter og hoffseremonier under Zhou-dynastiet. Originalteksten antas å ha vært sammensatt av en rekke av Konfucius' disipler og etterfølgere i De stridende staters tid.

Teksten ble grundig overarbeidet under det tidlige Han-dynastiet i det første århundre f.Kr. av Dai De (Dai senior) og hans nevø Dai Sheng (Dai junior). Dai juniors versjon, som ble inndelt i 49 kapittel, er den som er overlevert til vår tid og som regnes som den autoritative versjon. Dai seniors versjon er bare kjent fra fragmenter.

Den opprinnelige tittel på verket var antagelig *Lijing* (*Ritesklassikeren*), men ble antagelig endret til Liji for å kunne skjelne bedre mellom de konfucianske klassikere og de konfucianske bøker. Fragmenter av den ellers tapte *[[Musikk-klassikeren]]* gjenfinnes i *Liji*s kap. 19. 

Boken inneholder også to andre kapitler som antas opprinnelig å ha blitt kompilert av de tidligste av Konfucius' disipler: *[[Den store lærdom]]* (kap. 42), og *[[Læren om middelveien]]* (kap. 31). Disse to «bøker» inngår som separate enheter i den samling som kalles konfucianismens fire bøker. 

Et utdrag i James Legge's oversettelse lyder:
:*The disciple Zeng said, «I have heard your instructions on the affection of love, on respect and reverence, on giving response to (the minds of) our parents, and on making our names famous. I would venture to ask if (simple) obedience to the orders of one's father can be pronounced filial piety.»*

:''The Master replied; «What words are these! What words are these! Anciently, if the Son of Heaven had seven ministers who would remonstrate with him, although he had not right methods of government, he would not lose his possession of the kingdom. If the prince of a state had five such ministers, though his measures might be equally wrong, he would not lose his state. If a great officer had three, he would not, in a similar case, lose (the headship of) his clan. If an inferior officer had a friend who would remonstrate with him, a good name would not cease to be connected with his character. And the father who had a son that would remonstrate with him would not sink into the gulf of righteous deeds. Therefore when a case of unrightsous conduct is concerned, a son must by no means keep from remonstrating with his father, nor a minister from remonstrating with his ruler. Hence, since remonstrance is required in the case of unrighteous conduct, how can (simple) obedience to the orders of a father be accounted filial piety?»

## Referanser
Sosialdemokratene

**Sosialdemokratene** var et politisk parti i Norge.

I 1993 ble partiet Felles Framtid med basis i lokale lister med Folkeaksjonen Framtid for Finnmark som den mest kjente. Partiet stilte egne lister i seks fylker ved stortingsvalget i 1993. I 1995 ble partinavnet endret til Folkets Vilje.

I 1999 sluttet utbrytere fra Pensjonistpartiet seg til partiet, som så fikk navnet Generasjonspartiet.

I november 2000 vedtok partiet å bytte navn til Sosialdemokratene. Navnet ble godkjent i 2001, etter at Arbeiderpartiets protest var avvist. Det pågikk samtidig fraksjonskamper i partiet, ettersom tyngdepunktet i partiet var forflyttet til Telemark. Sosialdemokratene stilte lister i fem fylker ved stortingsvalget i 2001.

I 2002 ble partiet forsøkt overtatt av tidligere Fremskrittsparti-medlemmer med Vidar Kleppe i spissen. Kleppe og hans allierte dannet i stedet Demokratene. Selv om Demokratene opprinnelig var fremstilt som en fortsettelse av Sosialdemokratene, fortsatte begge partiene uavhengig av hverandre.

Partiet er siden oktober 2012 ikke lenger registrert som vernet partinavn i Partiregisteret.

## Referanser
Zengzi

**Zengzi** (kinesisk: 曾子; pinyin: *Zēngzǐ*; Wade–Giles: *Tsengtzu*, også kalt **Zeng Shen**, 曾參 eller **Ziyu**, 子輿, født 505 f.Kr. i Pingyi i Linyi i Shandong i Kina, død 435 f.Kr.) var en filosof som hadde vært én av Konfucius' disipler. 

Zengzi anses som forfatteren av størsteparten av verket *[[Den store lærdom]]*, inklusive dets forord. Det antas at Zengzis disipler var blant de viktigste bidragsyterne til å redigere en endelig versjon av Konfucius *[[Samtaler]]* og sannsynligvis av flere av de konfucianske klassikere.
Xun Zi

**Xun Zi** (kinesisk: 荀子, pinyin: *Xúnzĭ*, Wade-Giles: *Hsüntse*; født 310 i Kina, død 237 f.Kr.) var en kinesisk konfuciansk filosof. I motsetning til Mencius mente Xun Zi at mennesket var grunnleggende ondt og egoistisk og at naturtilstanden for et menneskelig samfunn er lovløshet, endeløs kriging og kaos. 

Xun Zi så på moral som en sosial institusjon og mente at godhet bare kan oppnås gjennom utdanning og gjennom å te seg høvelig ut faå sin status i samfunnet. Ideene hans ble videreutviklet av blant annet Li Si og Han Feizi. I deres fasong ble de til det filosofiske system legalismen, som skulle få sin sjanse under Qin-dynastiet. Den brutalitet som rådet der kastet en lang skygge også over filosofiens stamfar Xun Zi, som derfor ikke lenger ble ansett som konfucianer (tilhenger av *ruxue*) etter Tang-dynastiets tid.  

## Litteratur
*A.S. Cua: *Ethical argumentation : a study in Hsün Tzu's moral epistemology*. Honolulu: University of Hawaii Press, 1985. ISBN 0-8248-0942-4.
*Homer Hasenpflug Dubs: *Hsüntze, the Moulder of Ancient Confucianism*, London 1927/28
** *Hsüntze, the Moulder of Ancient Confucianism* (Probsthain's Oriental Series; 15)
** *The works of Hsüntse* (Probsthain's Oriental Series; 16)

## Eksterne lenker
* Utdrag (på engelsk) fra Xun Zis skrifter
.yu

**.yu** var det nasjonale toppnivådomenet (ccTLD) for Internett som var tildelt det tidligere Jugoslavia, og det ble brukt i Jugoslavia fra 1989 til 1994 og i den etterfølgende staten Serbia og Montenegro mellom 1994 og 2010. Etter Montenegros uavhengighet ble Serbia og Montenegro i 2007 tildelt de nye domenene .rs og .me. Det fulgte deretter en overgangsperiode, fram til .yu-domenet endelig ble nedlagt 30. mars 2010. .yu er det mest brukte domenet som er blitt nedlagt. 

## Historie
*.yu*-domenet ble opprinnelig tildelt Jugoslavia, og etter oppdelingen av landet i 1992 ble domenet «arvet» av Rest-Jugoslavia, som igjen skiftet navn til Serbia og Montenegro i februar 2003, og til slutt ble oppløst i juli 2006.

Domenet ble administrert av YUNET, en organisasjon basert på fakultetet for elektrisk ingeniørvitenskap ved Universitetet i Beograd.

Etter oppløsningen av Jugoslavia var .yu et av de få ccTLD-ene som ikke korresponderte til en eksisterende ISO 3166-1 tobokstavskode. Koden YU ble erstattet av CS i juli 2003, etter den offisielle endringen av landets navn i februar samme år, og ccTLD-et *[[.cs]]* ble reservert for Serbia og Montenegro etter navneforandringen, men den ble aldri tatt i bruk.

I september 2006 foreslo ISO kodene .rs for Serbia og .me for Montenegro, og den 26. september 2006 godtok ISO 3166 Maintenance Agency endringen av ISO 3166-1 Alpha-2 koden CS til RS.

## Registrering
Alle domenene under *.yu* var reservert for kun selskaper og organisasjoner, ikke enkeltpersoner. Toppnivådomener var reservert føderale institusjoner og offisielle regjeringsinstitusjoner, så vel som internettleverandører. Den serbisk-ortodokse kirke ble også tillatt å benytte *.yu* domenet. 

Registrering ble gjort på tredje nivå, under følgende etablerte subdomener på andre nivå:
* **.ac.yu** – Akademiske institusjoner, som universiteter, er registrert under akademiske domener. For eksempel: Fakultetet for elektrisk ingeniørvitenskap (.etf) ved Universitetet i Beograd (.bg) har domenet *etf.bg.ac.yu*. 
* **.edu.yu** – Utdanningsinstitusjoner, som grunnskoler og videregående skoler.
* **.org.yu** – Uavhengige organisasjoner.
* **.co.yu** – Kommersielle selskaper.
* **.gov.yu** – Regjeringen og statsapparatet.
* I Montenegro ble **.cg.yu** domenet ofte brukt, selv om det bare er et selskaps subdomene.

## Se også
* Domenenavn
* Landskoder (Internett)
* Toppnivådomene

## Eksterne lenker
* IANA .yu whois informasjon
Atomkraft (band)

**Atomkraft** er et speed metal-band fra England. Bandet var først aktivt i perioden 1979&ndash;1988, men ble startet igjen i 2005. Frontmannen Tony Dolan har også vært vokalist i black metal-bandet Venom.

## Medlemmer

* Tony Dolan &ndash; vokal, bass (1979&ndash;1986, 1988, 2005&ndash;)
* Steve Mason &ndash; trommer (2005&ndash;)
* Payre Hulkoffgarden &ndash; gitar (2005&ndash;)

## Diskografi

* *Future Warriors* (1985)
* *Conductors of Noise* (1987)
* *Total Metal: The Neat Anthology* (2004)

## Eksterne lenker
* 
* Tony «Demolition» Dolans offisielle nettsted
* Atomkraft the Movie
Lucius Aemilius Paullus Macedonicus

**Lucius Aemilius Paulus Macedonicus** (født 229 f.Kr., død 160 f.Kr.) var en romersk general og politiker. Hans far var Lucius Aemilius Paullus, konsulen som ble nedkjempet og drept i slaget ved Cannae. 

Lucius Aemilius var i sin tid overhode for familien Aemilii Pauli, en gammel patrisierfamilie. Deres innflytelse var stor, spesielt på grunn av deres formue og allianse med Scipionene.

Tilnavnet *Macedonicus* fikk han fordi han ledet hæren som erobret Makedonia, etter slaget ved Pydna i 168 f.Kr., feiret med en tredagers triumf året etter. Templene i Roma stod åpne, pyntet med kranser og fulle av røkelse, mens vektere forsøkte å holde styr på mengden i gatene. Første dagen ble erobrede skulpturer, malerier og billedstøtter kjørt gjennom byen på 250 vogner. Andre dagen ble makedonske våpen kjørt gjennomo Roma, med hjelmer lagt oppå skjold og rustninger, sverd og spyd arrangert så de klirret når vognene kjørte forbi. Etter vognene fulgte tre tusen mann som dro på utmyntet sølv i 750 kar så store at fire menn måtte til for å bære dem. Deretter fulgte mengder av sølvtøy. Den tredje dagen trasket et opptog av 120 pyntede okser med forgylte horn forbi. Bak dem kom utmyntet gull i 77 store kar og makedonerhoffets servise i sølv og gull, deretter kong Perseus selv, skjelvende og kledd i svart. Romerne ble rørt til tårer over barna hans, to sønner og datteren som nå var slaver, fulgt av sine lærere og tjenestefolk. Deretter en fremvisning av 400 gylne kranser og Aemilius selv i en utsmykket vogn, kledd i purpurkappe og med en laurbærgrein i høyre hånd. Hele hæren bar laurbærgreiner og fulgte etter vognen hans legionsvis, syngende nidviser om fienden og seierssanger til ære for Aemilius. 

Erobringen av Makedonia medførte skattefrihet for den romerske befolkningen som fortsatte i 143 år, frem til Hirtius' og Pansas konsulat 43 f.Kr., en tid som ellers huskes for proskripsjonene under triumviratet Markus Antonius, Lepidus og Octavian som kostet 300 senatorer livet, deriblant Cicero. 

## Referanser
Doyen

**Doyen** (uttales *doa-jen*) er den av ambassadørene i et land som har hatt posten lengst. Doyen ivaretar det diplomatiske korps' felles interesser overfor oppholdslandets utenriksministerium og rådgir sine kolleger i for eksempel spørsmål om protokoll. I en del katolske land er Den hellige stols ambassadør (den pavelige nuntius) normalt doyen, uansett ansiennitet.

## Referanser
Skrubbær

**Skrubbær** (*Chamaepericlymenum suecicum*, syn.: *Cornus suecica*) er en flerårig plante med teppedannede vekstform. Den kalles ofte kaffeblomst. Stenglene er glatte, opprette og firkantede. Bladene er motstående og helrandede. Blomstringen skjer i mai-juli, hvor de bittesmå blomstene sitter samlet i tette endestilte hoder. De fire støttebladene er hvite, slik at blomsterhodet og støttebladene tilsammen danner en blomster-lignende struktur. Fruktene er bær som er røde og smakløse, men de er ikke giftige. Rotnettet består av jordstengler og sprer seg kraftig med underjordiske utløpere.

Skrubbær er utbredt i nordlige strøk, både ved Atlanterhavet (amfiatlantisk) og Stillehavet (amfipasifisk), men arten mangler i det meste av Sibir og Canada. Den vokser i lyngheier og skog med sur jord.

## Referanser
 

## Eksterne lenker
*